320 
PIÈCES A L’APPUI. 
Obtenir veux et ne puis requérir. 
Ainsi me blesse et ne me veult guérir 
Ce viel enfant, aveugle archer, et nu. 
cintre. 
Ce que ie sens, la langue ne refuse 
Vous descouvrir, quand suis de vous absent ; 
Mais , tout soudain que près de moi vous sent , 
Elle devient et muette et confuse. 
Ainsi l’espoir me promet et m’abuse ; 
Moins près ie suis, quand plus ie suis présent. 
Ce qui me nuit c’est ce qui m’est plaisant ; 
Je quiers cela que trouver ie récusé. 
joyeux, la nuict, le jour triste ie suis. 
J’ay , en dormant, ce qu’en veillant poursuis. 
Mon bien est faulx, mon mal est véritable. 
D’une me plains, et défaut n’est en elle. 
Fay doncq, Amour, pour m’estre charitable, 
Brève ma vie et ma nuict éternelle. 
Cljansou. 
Le seul ouyr de vous, ma dame, 
Sans t’avoir veu’, 
Ton loz , ton bruict, ta bonne famé 
M’avoit esmeu. 
Ta grâce doneques non pareille 
Sur tous a prix ; 
Ne fault pas tenir à merveille 
Sy i’en suis pris. 
Mais, puisque mon œuil ci t’a veue 
Tout à loisir 
Et ta grand’ douleur aperceue, 
J’en eus désir. 
Or , prisonnier suy-ie pour une 
Que soubtenir 
Veulx la plus belle soubz la lune 
Sans point mentir. 
